ยอดซื้อในแคมเปญ 11.11 ของคนไทยปี 2562 และ ปี 2561 เมื่อนำมาเปรียบเทียบข้อมูลเชิงสถิติกับของ Priceza มีความแตกต่างกันอย่างไร
ผ่านไปแล้ว 1 สัปดาห์กับเทศกาล 11.11 วันที่นักช้อปหลายคนกาปฏิทินรอไว้ เนื่องจากในวันนั้นร้านค้าออนไลน์ทั้งรายเล็ก หรือรายใหญ่ระดับประเทศอย่าง Shopee, Lazada หรือ JD Central ต่างก็แข่งกันอัดฉีดส่วนลดมากที่สุดในรอบปี

ภายหลังจากที่แคมเปญดังกล่าวจบลง ร้านค้ารายใหญ่หลายแห่งได้เปิดเผยตัวเลขการช้อปใน ครั้งนี้ว่ามียอดซื้อตลอด 24 ชั่วโมงรวมมากกว่าร้อยล้านไอเทม และมีคนให้ความสนในฟีเจอร์ใหม่ เช่น การ Live แจกโค้ดส่วนลดกว่าหลายสิบล้านครั้ง


จากตัวเลขดังกล่าวก็พอจะอนุมานคร่าว ๆ ว่าคนไทยให้ความสนใจกับเทศกาลนี้เป็นอย่างมาก และดูเหมือนจะคึกคักกว่าปีที่ผ่านมา แต่เมื่อนำมาเปรียบเทียบข้อมูลเชิงสถิติกับปี 2561 ของ Priceza กลับพบว่ายอดซื้อในแคมเปญ 11.11 ของปี 2562 นี้ในภาพรวมของร้านค้าต่าง ๆ มีจำนวนลดลงกว่าครึ่ง



กล่าวคือจำนวนคนที่สั่งซื้อสินค้าสำเร็จในวันที่ 11 พฤศจิกายน ตั้งแต่เวลา 00.00 - 23.59น. จากทุกร้านค้าบน Priceza มีอัตราลดลงถึง 44% เมื่อเทียบกับช่วงเวลาเดียวกันของปีที่แล้ว


โดย 10 อันดับประเภทสินค้าที่ขายดีที่สุดจากทุกร้านค้า ได้แก่ 1.สินค้าแฟชั่น (เสื้อผ้า กระเป๋า รองเท้า) 2.สินค้าสุขภาพและความงาม 3.เฟอร์นิเจอร์ 4.โทรศัพท์สมาร์ทโฟน 5.สินค้าของสะสม 6.สินค้าอุปโภคในครัวเรือน 7.เครื่องใช้ไฟฟ้า 8.รถยนต์ยานพาหนะ(รวมถึงอะไหล่) 9.สินค้าสำหรับแม่และเด็ก 10.อุปกรณ์สำนักงานและเครื่องเขียน ซึ่งไม่ได้ต่างกับปีที่ผ่านมาอย่างมีนัยสำคัญอะไร


สำหรับสาเหตุที่ผู้ซื้อลดลงผู้เขียนวิเคราะห์ว่าอาจจะเป็นเพราะปัญหาเศรษฐกิจที่กำลังก่อตัวขึ้นในประเทศ ซึ่งสอดคล้องกับข้อมูลผลสำรวจจากสำนักงานสถิติแห่งชาติ เกี่ยวกับอัตราการเลิกจ้าง และคนว่างงานที่มีจำนวนกว่า 3 แสนคน เมื่อไม่มีงานรายได้จึงลดลง คนก็ไม่มีกำลังซื้อ เลยอาจส่งผลให้จำนวนคนซื้อน้อยลงตามไปด้วย

อย่างไรก็ตามจากมุมมองของผู้ซื้อ โปรโมชั่นในเทศกาล 11.11 ยังคงเป็นช่วงเวลาที่น่าดึงดูดใจให้จับจ่ายใช้สอย ด้วยเพราะส่วนลดจำนวนมากที่เยอะสมกับการรอคอยในทุกปี โดยจากผลสำรวจราคาสินค้าที่เปลี่ยนแปลง พบว่าสินค้าจำพวกโทรศัพท์มือถือ จะลดราคาสูงสุดในวันดังกล่าว
จากตัวเลขพอจะอนุมานคร่าว ๆ ว่าคนไทยให้ความสนใจกับเทศกาลนี้เป็นอย่างมาก และดูเหมือนจะคึกคักกว่าปีที่ผ่านมา แต่เมื่อนำมาเปรียบเทียบข้อมูลเชิงสถิติกับปี 2561 ของ Priceza กลับพบว่ายอดซื้อในแคมเปญ 11.11 ของปี 2562 นี้ในภาพรวมของร้านค้าต่าง ๆ มีจำนวนลดลงกว่าครึ่ง

กล่าวคือจำนวนคนที่สั่งซื้อสินค้าสำเร็จในวันที่ 11 พฤศจิกายน ตั้งแต่เวลา 00.00 - 23.59น. จากทุกร้านค้าบน Priceza มีอัตราลดลงถึง 44% เมื่อเทียบกับช่วงเวลาเดียวกันของปีที่แล้ว

โดย 10 อันดับประเภทสินค้าที่ขายดีที่สุดจากทุกร้านค้า ได้แก่ 1.สินค้าแฟชั่น (เสื้อผ้า กระเป๋า รองเท้า) 2.สินค้าสุขภาพและความงาม 3.เฟอร์นิเจอร์ 4.โทรศัพท์สมาร์ทโฟน 5.สินค้าของสะสม 6.สินค้าอุปโภคในครัวเรือน 7.เครื่องใช้ไฟฟ้า 8.รถยนต์ยานพาหนะ(รวมถึงอะไหล่) 9.สินค้าสำหรับแม่และเด็ก 10.อุปกรณ์สำนักงานและเครื่องเขียน ซึ่งไม่ได้ต่างกับปีที่ผ่านมาอย่างมีนัยสำคัญอะไร

สำหรับสาเหตุที่ผู้ซื้อลดลงผู้เขียนวิเคราะห์ว่าอาจจะเป็นเพราะปัญหาเศรษฐกิจที่กำลังก่อตัวขึ้นในประเทศ ซึ่งสอดคล้องกับข้อมูลผลสำรวจจากสำนักงานสถิติแห่งชาติ เกี่ยวกับอัตราการเลิกจ้าง และคนว่างงานที่มีจำนวนกว่า 3 แสนคน เมื่อไม่มีงานรายได้จึงลดลง คนก็ไม่มีกำลังซื้อ เลยอาจส่งผลให้จำนวนคนซื้อน้อยลงตามไปด้วย